ROMÂNIA

JUDETUL TIMIŞ

MUNICIPIUL TIMISOARA

PRIMAR
Nr. UR2019-006289/09.05.2019
EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE
privind aprobarea Planului Urbanistic Zonal – „Zonă de locuinţe individuale cu regim redus de înălţime cu caracter urban”, CF 431832, nr. cad 431832, Timişoara



1. Descrierea situaţiei actuale

Terenul reglementat în cadrul documentaţiei PUZ „Zonă de locuinţe individuale cu regim redus de înălţime cu caracter urban”, CF 431832, nr. cad 431832, Timişoara, în suprafaţă măsurată totală S=19000 mp (în acte), S=17760 mp (măsurată) - conform CF nr. 431832, nr. cad. 431832 (nr. CF vechi: 142062, nr. cad. vechi A1504/1/9/1/b) este amplasat în partea de sud-est a orașului, în intravilanul municipiului Timișoara, la sud de Calea Buziaşului, învecinat la nord cu drumul cu nr. cad. 434508, la vest cu parcela 1504/1/9/1/a, la sud cu drumul de exploatare De 1504/1/4, iar la est cu parcela de teren A1504/1/10.
Conform PUD aprobat prin HCL nr. 537/2006 - Zonă cu interdicţie temporară de construire până la devierea antenelor de irigaţii şi a conductelor majore de gaz, teren afectat de sistematizarea zonei.

Pentru aceste interdicţii s-au obţinut: Aviz ANIF nr. 20/15.02.2019, Aviz Transgaz nr. ETA/3977/22.03.2019.

2. Schimbări preconizate şi rezultate aşteptate
Planul Urbanistic Zonal „Zonă de locuinţe individuale cu regim redus de înălţime cu caracter urban”, CF 431832, nr. cad 431832, Timişoara, propune o zonă de servicii, o zonă pentru spaţiu verde, precum şi o zonă pentru locuinţe individuale cu funcţiuni complementare (maximum 2 apartamente/parcelă).
Pe parcela studiată se va asigura acces auto şi pietonal în conformitate cu avizul Comisiei de Circulatie nr. 2017-003919/16.11.2017; necesarul de parcaje va fi asigurat în conformitate cu Art. 33 şi Anexa 5 din R.G.U.;
3. Alte informaţii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ Zonal „Zonă de locuinţe individuale cu regim redus de înălţime cu caracter urban”, CF 431832, nr. cad 431832, Timişoara, au fost obţinute: Certificatul de Urbanism nr. 1181/19.03.2018, Avizul de Oportunitate nr. 25/25.04.2018, Avizul Arhitectului Sef nr. 37/25.09.2018;

4. Concluzii
Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea Planului Urbanistic Zonal „Zonă de locuinţe individuale cu regim redus de înălţime cu caracter urban”, CF 431832, nr. cad 431832, Timişoara, elaborat de proiectantul S.C. 2 ATIM PRO DESIGN S.R.L., proiect nr. 26/2016, proprietar teren Jabri Tabrizi Elena, beneficiar fiind S.C. SPIRAL COLONADE S.R.L., conform Declaraţiei notariale cu Incheierea de Autentificare nr. 2778/09.05.2019, pentru a fi supus analizării şi aprobării în plenul consiliului local.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

